**SAK 5.5 /2020**

**Fylkessekretær - mandat**

Forslagsstiller: Interimstyret

Forslag vedtak: Årsmøte vedtar mandat for vervet «Fylkessekretær»

Vedtak: Vedtatt

Fylkesavdelingens oppgaver er hjemlet i FO sine vedtekter § 11.2. Fylkesavdelingene skal legge opp sin aktivitet i tråd med landsmøtets og landsstyrets prioriteringer. Fylkesleder jobber innenfor de rammer og fullmakter som til enhver tid er gitt av fylkesstyret. Det er styret, ved leder, som i samarbeid med fylkessekretær setter opp rammer og prioritering av arbeidsoppgavene.

**FO Vestland har 3 fylkessekretærer**

* 2 fylkessekretærer har kontor i Bergen med ansvar for henholdsvis Midtfylket og Sørfylket
* 1 fylkessekretær har kontor i Førde med ansvar for Nordfylket

**Fylkessekretærenes ansvar og oppgaver**

Hver fylkessekretær har **hovedansvar** for medlemssaker og forhandlinger i KS innenfor sin del av fylket + minst ett tariffområde utenom KS (Stat, Spekter, NHO, Virke). Ved behov bistår en av de andre fylkessekretærene.

Hovedansvaret for øvrige arbeidsområder og oppgaver fordeles. Felles ansvar å ivareta oppgaver.

|  |  |  |  |
| --- | --- | --- | --- |
|  | **KONTOR FØRDE**  **Fylkessekretær A** | **KONTOR BERGEN**  **Fylkessekretær B** | **KONTOR BERGEN**  **Fylkessekretær C** |
| **Tariffområde Medlemssaker** | KS Nordfylket  + Stat/Spekter | KS Sørfylket  + NHO/Virke/privat  + Fylkeskommunen | KS Midtfylket  + Stat/Spekter |
| **Arbeidsutvalg** | Medlem -protokollfører |  |  |
| **Tariffpolitisk utvalg** |  | leder |  |
| **Tillitsvalgtskolering** |  | ansvarlig |  |
| **Klubber** | tariffområde | tariffområde | tariffområde |
| **Rekruttering/ medlemsbevaring** | HVL Sogndal | yrkesaktive | HVL Bergen/VID |
| **Medlemsarkiv** |  |  | ansvarlig |
| **Arbeidstidssaker** | ansvarlig |  |  |

**Medlemssaker**

* Råd/veiledning til medlemmer
* Råd/veiledning/bistand til tillitsvalgte
* Håndtere saker som ikke ivaretas av lokal tillitsvalgt
* Forberede saker til FO sentralt/LO juridiske

**Tillitsvalgte**

* Ha løpende kontakt og oppfølging
* Ha møter med tillitsvalgte
* Følge opp de tillitsvalgte på møter i regi av avdelingen

**Klubber**

* Være pådriver for oppbygging av klubber
* Ha kontakt med og være oppdatert på aktiviteter
* Delta på årsmøter og medlemsmøter

**Tariff**

* Holde seg oppdatert på gjeldende tariff og avtaleverk
* Inngå i avdelingens tariffpolitiske utvalg (TAPO)
* Forberede og legge fram aktuelle saker til møter i avdelingen vedørende aktuelle tariffsaker
* Har ansvar for lokal tariffkonferanse

**Lønnsforhandlinger**

* Råd/veiledning/bistand til tillitsvalgte i lokale lønnsforhandlinger
* Tilby skolering lokale forhandlinger
* Ivareta lokale lønnsforhandlinger i kommuner og tildelte tariffområder der det ikke er lokalt tillitsvalgtapparat

**Arbeidstidssaker § AML 10.12, 4 ledd**

* Råd/veiledning til lokal tillitsvalgt
* Samarbeid med andre forbund
* Saksbehandling og videresending til FO sentralt

**Rekruttering og medlemsbevaring**

* Følge medlemsutviklingen i avdelingen
* Være pådriver for at medlemsopplysninger blir oppdatert
* Gjennomføre tiltak for å rekruttere og beholde yrkesaktive

**Nettverksmøter**

* Gjennomføre nettverksmøter i regioner og tildelte tariffområder

**Utvalg**

* Ha kontakt med og være oppdatert på aktiviteter i avdelingens utvalg

**Studenter**

* Opprette og holde jevn kontakt med studiestedene
* Bidra til å opprette studentstyre på studiestedene
* Bistå studentstyret i form av jevn kontakt og gode innspill
* Gjennomføre rekrutteringstiltak
* Gjennomføre undervisning innenfor ulike tema
  + 1. studieår – FO-frokost/Klassens time (informasjon om FO)
  + 3. studieår – forelesning om arbeidslivet /jobbsøkerkurs

**Tillitsvalgtskolering**

* Gjennomføring av planlagt tillitsvalgtskolering
* Vurdere behov for skolering i regi av andre leverandører
* Vurdere behov for skolering på representantskapsmøter

**Avlønning av fylkessekretær følger sentrale vedtak fra Landsstyret. FO sentralt foretar lønnsutbetaling. Arbeids- og lønnsvilkår reguleres av «Reglement for Lønns- og arbeidsvilkår for lønna organisasjonstillitsvalgte i FO».**